དབྱིན་མའོ་ཐང་གིས་ཧེ་ལུང་ཅང་ཞིང་ཆེན་གྱི་ཚོགས་སྒྲིག་རྣམ་པའི་སློབ་གསོའི་ཤེས་ལྡན་མི་སྣའི་བོད་སྐྱོར་དགེ་རྒན་ཁྲིད་ནས་སྤྱི་ལེ་བརྒལ་ནས་གཞིས་རྩེ་གྲོང་ཁྱེར་བསམ་གྲུབ་རྩེ་ཆུས་སློབ་འབྲིང་གཉིས་པར་འབྱོར་སྐབས་སློབ་གྲྭ་དེའི་རྨང་གཞིའི་སྒྲིག་བཀོད་ཧ་ཅང་ཡག་པོ་ཡོད་ནའང་དོ་དམ་གྱི་ཆུ་ཚད་དང་།སློབ་གསོའི་ལྟ་ཚུལ།དེ་བཞིན་སློབ་མའི་གོམས་སྲོལ་སོགས་གང་ཅིའི་ཐད་ནང་ས་དང་བསྡུར་ན་ཧེ་བག་ཆེ་ཙམ་ཡོད་པ་ཤེས།དེར་བརྟེན་ཁོང་གིས་སློབ་ཁྲིད་དོ་དམ་ནས་འགོ་བཙུགས་ཏེ་སློབ་དཔྱོད་ཚོགས་ཆུང་གི་ལས་སྒོའི་དོ་དམ་སློབ་ལོ་ཚོགས་ཆུང་གི་སྲིད་འཛིན་དོ་དམ་དུ་བསྒྱུར་ནས་ཀུན་སྤྱོད་སློབ་གསོ་དང་།སློབ་ལོ།སློབ་དཔྱོད་བཅས་ཕྱོགས་གསུམ་གཞི་གཅིག་གི་སློབ་ཁྲིད་དོ་དམ་བྱེད་སྟངས་ལག་བསྟར་བྱས་པ་རེད།སློབ་མ་ལྟེ་བར་བྱས་ནས་སློབ་མའི་སྤྱོད་ལམ་གྱི་གོམས་སྲོལ་དང་།འཕྲོད་བསྟེན་གྱི་གོམས་སྲོལ།སློབ་སྦྱོང་གི་གོམས་སྲོལ་བཅས་གསོ་སྐྱོང་བྱས་ནས་ཕྲུ་གུ་ཚོར་སློབ་སྦྱོང་དང་རྩེད་མོ་རྩེ་ཤེས་པ་དང་གཙང་སྦྲར་དོ་སྣང་བྱེད་དུ་བཅུག་པ་རེད།ལོ་གཉིས་ལྷག་རིང་།སློབ་མ་རྣམས་ཀྱི་གོམས་སྲོལ་གསུམ་གྱི་འགྱུར་ལྡོག་མངོན་གསལ་དོད་པོ་འདུགཅེས་དབྱིན་མའོ་ཐང་གིས་གསར་འགོད་པར་བཤད།